સૂરત- વિશ્વ હિન્દુ પરિષદના રાષ્ટ્રીય નેતા ડૉ. પ્રવીણ તોગડીયાની કારને અકસ્માત નડ્યો હતો. તોગડીયાની કારનો બુધવારે સવારે 11 કલાકે અકસ્માત થયો હતો. તેમની કારને ટ્રકે ટક્કર મારતાં સર્જાયેલા અકસ્માતમાં ડૉ. પ્રવીણ તોગડીયાને કોઇ ઇજા પહોંચી નથી. કે અન્ય કોઇને પણ ઈજા થઈ નહોતી. અગાઉ તોગડીયાએ પોતાની હત્યા થવાની આશંકા વ્યક્ત કરી હતી. ત્યારે આ અકસ્માતને પગલે તોગડીયાએ પોતાની સુરક્ષામાં છીંડા હોવાનું કહ્યું હતું. તોગડીયા વડોદરાથી પ્લસ સુરક્ષા સાથે સૂરતના સચીન વિસ્તારમાં શ્રી હરિ કોમ્પલેક્સમાં સામાજિક કાર્યક્રમમાં હાજરી આપવા જઈ રહ્યાં હતાં.